होक्काइडो इलेक्ट्रिक कंपनी ने सबसे पहले अपने टोमैटो-अत्सुमा संयंत्र को शुरू करने का लक्ष्य रखा है जिससे द्वीप के आधे भाग को बिजली की आपूर्ति होती है। भूकंप के बाद होक्काइडो इलेक्ट्रिक की इकाई संया चार के टरबाइन इंजन में आग लग गयी थी और इकाई संख्या एक और दो के बोयलर क्षतिग्रस्त हो गये थे। उन्होंने कहा कंपनी ने आज सुनागवा स्थित 300 और 250 मेगावाट क्षमता के अपनी जलविद्युत इकाइयों को पुन: शुरू कर दिया है लेकिन पूरे द्वीप में बिजली आपूर्ति को बहाल करने में कम से कम एक सप्ताह का समय लगेगा। कंपनी ने कहा कि वर्ष 1951 में स्थापना के बाद पहली बार पूरे द्वीप में बिजली आपूर्ति बाधित हुई है।